வெட்கங்களை அள்ளி பூசிக்கொள்…

வெட்கங்களை அள்ளி பூசிக்கொள்… ப்ரியன் மேல் இதழ் முதல்வரி கீழ் இதழ் மறுவரி உன் இதழ்கள் எனக்கான இருவரி கவி நீ அழகுக்கான அளவுகோல்! கவிதைகளில் உண்மையை மட்டும் எழுதிவிடுகிறேன் உன்னழகை எழுதும் வேளைகளில். தூண்டிவிடுவது என்னவோ உன்னழகு பழி மட்டும் என் மேல். கைகட்டி அமர்ந்திருக்கிறாய் நல்ல பிள்ளையாய்; உன் அழகு போடுகிறது குத்தாட்டம்! நான் கொள்ளை அடிக்க அடிக்க கொஞ்சமும் குறைவதில்லை உன்னிடம் அழகு… உன் அழகுக்கு அழகுகூட்ட முகப்பூச்சு ஏதும் வேண்டாம் உன் வெட்கங்களை அள்ளி பூசிக்கொள் போதும்…